OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 541/15/8810	Spišská Nová Ves 15.02.2016 
EEČ: 2-68-160-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 35 XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v dobe od 15. mája 2014 do 09. februára 2016 v Spišskej Novej Vsi, v obci XXXXX a inde, ako otec mal. XXXXX, nar. XXXXX, si neplnil zákonnú vyživovaciu povinnosť, i keď mu táto povinnosť vyplýva z § 62 Zákona o rodine a podľa rozsudku Okresného súdu XXXXX sp. zn. XXXXX zo dňa 05.10.2007, ktorý nadobudol právoplatnosť dňa 19.10.2007, mal prispievať na jej výživu sumou vo výške 33,19 € vždy do 15. dňa v mesiaci vopred k rukám XXXXX, nar. 09.01.1988, matky dieťaťa, čím mu za uvedené obdobie vznikol dlh na výživnom v sume 331,90 € a v dobe od 15. februára 2014 do 09. februára 2016 v Spišskej Novej Vsi, v obci XXXXX a inde, ako otec mal. XXXXX, nar. XXXXX, si neplnil zákonnú vyživovaciu povinnosť, i keď mu táto povinnosť vyplýva z § 62 Zákona o rodine a podľa rozsudku Okresného súdu XXXXX sp. zn. XXXXX zo dňa 19.11.2009, ktorý nadobudol právoplatnosť dňa 20.01.2010, mal prispievať na jej výživu sumou vo výške 30% zo sumy životného minima na nezaopatrené neplnoleté dieťa mesačne vždy do 15. dňa v mesiaci vopred k rukám XXXXX, nar. XXXXX, matky dieťaťa, čím mu za uvedené obdobie vznikol dlh na výživnom v sume 331,62 €,  
lebo zanikla trestnosť činu.  
 
Odôvodnenie:
Poverený príslušník PZ, Obvodného oddelenia Policajného zboru v Spišskej Novej Vsi uznesením ČVS: ORP-1194/SN-SN-2015 zo dňa 15.10.2015 podľa § 199 ods. 1 Trestného poriadku začal trestné stíhanie a uznesením zo dňa 10.12.2015 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

	V priebehu skráteného vyšetrovania bolo oprávnenou XXXXX - matkou maloletých detí - potvrdené, že obvinený XXXXX jej uhradil dlžné výživné, a to dňa 27.11.2015 sumu 61,- €, dňa 28.12.2015 sumu 300,- € a dňa 18.01.2016 sumu 303,- €, celkovo teda uhradil sumu 664,- €, pričom bol povinný uhradiť sumu 663,52 €. Uviedla, že dlh na bežnom výživnom je v plnom rozsahu uhradený a neplatenie výživného nemalo pre deti trvalo nepriaznivé následky, ani neboli vystavené nebezpečenstvu núdze.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Keďže boli splnené podmienky účinnej ľútosti, bolo potrebné rozhodnúť tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Kanárik 
prokurátor